Diari Oficial de la Generalitat Valenciana


Sumari del DOGV 3848, del 02-10-2000 (2000/7546)

ORDRE d'1 de setembre de 2000, de la Conselleria de Cultura i Educació, per la qual s'autoritza el centre Institución Peris-Torres de València, l'obertura i el funcionament com a centre d'ensenyaments d'Arts Plàstiques i Disseny de Grau Superior.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7546


Data del document
:   01-09-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * educació artística

ORDRE d'1 de setembre de 2000, de la Conselleria de Cultura i Educació, per la qual s'autoritza el centre Institución Peris-Torres de València, l'obertura i el funcionament com a centre d'ensenyaments d'Arts Plàstiques i Disseny de Grau Superior. [2000/S7546]
  
L'expedient ha sigut incoat a instància del titular del centre Acadèmia de Arte y Decoración Peris-Torres, en sol·licitud d'obertura i funcionament com a centre d'ensenyaments d'Arts Plàstiques i Disseny de Grau Superior amb la denominació d'Institución Peris-Torres.
  
Per Decret 3.225/1968, de 26 de desembre de 1968 (BOE de 14.01.1969), es va classificar el centre Estudios Peris-Torres com a centre no oficial reconegut en les especialitats de Decoració i Art Publicitari. Posteriorment, el Decret 3.368/1971, de 23 de desembre de 1971 (BOE de 25.01.1972) del Ministeri i l'Ordre de la Conselleria de Cultura, Educació i Ciència d'1 de desembre de 1986 (DOGV d'11.05.1987) varen autoritzar el centre a impartir Disseny, Delineació, Traçat Artístic i l'especialitat de Disseny Industrial.
  
La Direcció General de Centres ha declarat a través de Resolució de 23 de gener de 2000, l'adequació de les instal·lacions proposades, quant a espais educatius es referix, a allò disposat en el Reial Decret 389/1992, de 15 d'abril (BOE de 28.04.1992), pel qual s'establixen els requisits mínims dels centres que impartixen ensenyaments artístics.
  
La Direcció General d'Ordenació i Innovació Educativa ha emés informe favorable als quatre cicles formatius superiors sol·licitats, a la vista de la documentació sobre règim horari i ús d'instal·lacions aportada pel titular del centre.
  
La Direcció Territorial de Cultura i Educació de València ha emés proposta favorable a allò sol·licitat, a la vista dels informes emesos per la Unitat Tècnica de Construccions i de la Inspecció Educativa.
  
Vists la Llei Orgànica 8/1995, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 389/1992, de 15 d'abril (BOE de 28.04.1992), pel qual s'establixen els requisits mínims dels centres que impartixen ensenyaments artístics; i el Reial Decret 321/1994, de 25 de febrer (BOE de 06.04.1994), sobre autorització a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar el centre Institución Peris-Torres, l'obertura i funcionament com a centre d'ensenyaments d'Arts Plàstiques i Disseny, de Grau Superior, amb les característiques i composició que més avall s'indiquen:
  
Denominació genèrica: Centre Autoritat d'Ensenyaments d'Arts Plàstiques i Disseny de Grau Superior
  
Denominació específica: Institución Peris-Torres
  
Titular: Peris Torres, SL.
  
Domicili: Gran Via Germanies, 21, c/ Joaquín Costa, 21 i ampliació a Gran Via Germanies, 41
  
Localitat: València
  
Província: València
  
Codi: 83464506
  
Ensenyaments i capacitat màxima que s'autoritzen:
  
- 4 cicles formatius de Grau Superior d'Arts Plàstiques i Disseny de les famílies professionals de:
  
\*Disseny d'Interiors:
  
- 2 grups de tècnic superior en Projecció i Direcció d'Obres en Decoració, per a 60 llocs escolars.
  
\*Disseny Gràfic:
  
- 2 grups de tècnic superior en Gràfica Publicitària, per a 60 llocs escolars
  
\*Disseny Industrial
  
- 2 grups de tècnic superior en Mobiliari, per a 60 llocs escolars
  
\* Arts Aplicades a la Indumentària:
  
- 2 grups de tècnic superior en Estilisme d'Indumentària, per a 60 llocs escolars.
  
Sempre que tots els cicles s'impartisquen en doble torn
  
Disposicions addicionals
  
Primera
  
El centre podrà continuar impartint els ensenyaments del pla d'estudis per al qual va ser autoritzat, mentre no s'extingisquen d'acord amb el calendari d'aplicació de la nova ordenació del sistema educatiu.
  
El centre gaudirà de plenes competències acadèmiques en totes les matèries corresponents al nou sistema educatiu que s'autoritzen.
  
Segona
  
La Direcció Territorial de Cultura i Educació de València establirà, en el termini màxim de dos mesos i per resolució, el centre públic al qual quedarà adscrit a efectes administratius el citat centre privat amb els seus nous ensenyaments.
  
Tercera
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació o publicació, segons corresponga.
  
València, 1 de setembre de 2000
  
El conseller de Cultura i Educació